Prins gaan betower met 4 klavierkonserte | Netwerk24
Man neem sy eie lewe ná gesinsmoord
Die lyk van 'n Vrystaatse man wat gesoek is vir drie moorde op sy gesinslede is Dinsdagoggend gekry.
Voormalige Bok, All Black se seuns dalk eendag Rose
Die seuns van 'n oud-Bok-slot en 'n voormalige All Black-agtsteman kan dalk eendag spanmaats in Engeland se nasionale rugbyspan wees.
Tiger-hulle laat spat TV-rekord
Die gholfstryd waarin Tiger Woods, Phil Mickelson en die Super Bowl-legendes Tom Brady en Peyton Manning Sondag geld vir Covid-19-verligting ingesamel het, het al gholf se vorige rekords op kabeltelevisie in dié land verbeter.
Meevaller op losskakel vir WP
'n Meevaller in die gedaante van Tim Swiel het die Stormers se afrigter, John Dobson, in 'n posisie geplaas waar hy nie dringend 'n senior losskakel hoef te kontrakteer om die leemte te vul wat deur Jean-Luc du Plessis se vertrek gelaat is nie.
Truworths waarsku oor wins
Die Truworths-groep verwag die inperking gaan 'n baie negatiewe impak op sy wins hê en dit is onwaarskynlik dat 'n finale dividend verklaar sal word.
Daar is 'n dieseltekort in Suid-Afrika en dit kan tot die einde van die maand, dus tot kort voor volgende week, voortduur, het die Suid-Afrikaanse Brandstofbedryfvereniging (Sapia) bevestig.
2 nuwe, 'goedkoop' slimfone gou hier te koop
Net ses maande nadat hy die eerste modelle in sy reeks bekostigbare slimfone in Suid-Afrika bekendgestel het, gaan Vivo nóg twee modelle plaaslik uitreik.
SA pianis nou adjunkhoof van klavier-vereniging
Die pianis Jan Hugo is aangestel as adjunkhoof van die Suid-Afrikaanse vleuel van die Wêreldvereniging van Klavieronderwysers (WPTA).
Die prestigeryke Helgaard Steyn-prys word vanjaar aan die skryfkuns gewy waarvoor Afrikaanse boeke in aanmerking geneem word wat van 2016 tot 2019 gepubliseer is.
Lees die jongste uitgawe van Tuis digitaal
Hier is twee maniere om jou weeklikse uitgawe van Tuis digitaal te lees.
NUWE VERVOLGVERHAAL: Huis van die wind deur Sophia Kapp (Dag 1)
Prins gaan betower met 4 klavierkonserte
Deur Elretha Britz 12 Junie 2019 09:30
Megan-Geoffrey Prins was van kleins af omring met musiek. Sy ma het hom sy eerste klavierlesse gegee en hy was nog bloedjonk toe hy reeds in hul kerk in Riversdal gesing en die gemeentesang op die orrel begelei het.
Lees 'n mens oor die res van sy loopbaan, is dit te verstane dat hy as Standard Bank se Jong Kunstenaar vir Musiek vir vanjaar aangewys is. In ruil vir dié eer sal hy in vier konserte op die Nasionale Kunstefees in Grahamstad optree en wys waarom hy so hoog aangeslaan word.
Prins het ná sy eerste oorwinning in 'n musiekkompetisie in 2001, die Hubert van der Spuy vir kinders tot 13 jaar, die idee gekry om van musiek 'n loopbaan te maak. Hy was toe 11 jaar oud.
Die idee het vinnig vlerke gekry, want drie jaar later het hy reeds concerto's met al die voorste orkeste in Suid-Afrika gespeel.
Ná skool, en nadat hy as skoolseun die klavierafdeling van die Kunstekaap Nasionale Jeugmusiekkompetisie in 2007 en 2008 gewen het, het hy met musiekstudies aan die Universiteit Stellenbosch begin. Onder Nina Schumann en Luis Magalhães het hy so ontwikkel dat hy aangeraai is om sy nagraadse studie in die buiteland voort te sit.
Danksy beurse en kompetisiegeld is hy na een van die top-konservatoriums in die VSA, die Cleveland-musiekinstituut waar die meesterpianis Antonio Pompa-Baldi sy spel verder verfyn het. Prins het sy meestersgraad daar verwerf en verlede jaar die instituut as doktor in musiek verlaat.
Uit 'n ellelange lys van kompetisies waaraan Prins in die afgelope 18 jaar deelgeneem het, is sy belangrikste oorwinnings Unisa se 120ste herdenkingskompetisie, die vyfde Unisa Nasionale Klavierkompetisie in 2015, die Muziq-kompetisie in 2016 en die Samro- Oorsese Beurskompetisie in 2017.
Intussen het hy ook 'n konsertloopbaan aan die gang gekry en reeds in Duitsland, Italië, Frankryk, Switserland, Hongkong, Mosambiek en die VSA opgetree. Die meeste optredes is egter in Suid-Afrika as konsertsolis en kamermusikus, soos nou ook op die Nasionale Kunstefees in Grahamstad.
Hy kan in vier konserte gehoor word. In Metamorphosis: Reflections at the Piano voer hy solowerke uit van Liszt, Rachmaninoff, Debussy en 'n nuwe komposisie wat die Stellenbosse komponis Arthur Feder vir hom geskep het.
In 'n simfoniekonsert speel hy saam met die Oos-Kaapse Filharmoniese Orkes (OKFO) Rachmaninoff se welbekende Klavierconcerto nr. 2.
Dan is daar ook kamermusiekkonserte: 'n Klaviertrio wat hy met die violis David Bester en tjellis Caleb Vaughn-Jones vorm vir werke van Schubert en Brahms, en 'n duo (klavier en viool) waarvoor hy met Bester saamspan en die kollig op Franse musiek sal laat val.